Honda спира да прави автомобили в Аржентина през 2020 година - Money.bg
14.08.2019 10:10:47
Японският автомобилен производител Honda спира да произвежда автомобили в Аржентина. Решението е част от плана на компанията за промяна на разпределението на производството между различни региони, пише Reuters.
Заводът в провинцията Кампана в Буенос Айрес, където се прави моделът HR-V, ще концентрира усилията си единствено върху производството на мотоциклети. Honda произвежда такива в Аржентина от 2006 година, което е по-рано от продукцията на автомобили, стартирала през 2011 година.
От компанията посочват, че промяната е част от глобална реорганизация на производството на автомобили и не е свързана с резултатиje от първичните избори в страната, провели се тази неделя.
Понастоящем заводът на Honda в Аржентина дава работа на около 1000 служители. Компанията води преговори с местния съюз, като се опитва да го убеди да наеме служителите, работили в автомобилното производство в завода, така че те да не останат без работа.
Решението не е свързано с Brexit, твърди местен общински съветник
5 от 10-те най-продавани автомобили за 2018 година се произвеждат в Турция
Honda се гордееше, че прави всичко сама. Сега това е невъзможно
Икономически новини / Компании / Бизнес / Honda спира да прави автомобили в Аржентина през 2020 година